
MOSISI BULUKU MDD LUMUA 



MUKENYE 

Duma "Gyenese ne abo a le Molebebo." Buluku ne ka ewiade ye ebole nwo edweke, 
okile ke bezile bebole sonla, oka ke etaneyele nee amaneenwunle zile bole o bo wo ewiade 
ye anu, nee adenle moo Nyamenle vale zole nee sonla dasanli luale la anwo edweke. 
Bekola bekye Molebebo Buluku ne anu ekpunli mgbole nwio. 

1. Mgbakyele ko moo kodwu bulu nee ko: Ewiade ebole nee sonla dasanli anwo 
tetedweke moo lumua. Yenwu Adam nee Yive, Keen nee Ebele, Nowa nee azuyile ne, 
yee Babelon Tawa ne anwo tetedweke wo ekpunli ehye moo lumua la anu. 

2. Mgbakyele bulu nee nwio moo kodwu abulanlu: Yizilaye mgbanyima moo lumua la 
anwo tetedweke. Sonla moo lumua la a le Ebileham moo yele tieye manle Nyamenle la. 
Ye diedi moo wo Nyamenle anu la lale ali wienyi. Edweke moo doa zole la a le o ra 
Ayezeke, ye alonra Gyekobo (moo eza befele ye Yizilaye la) yee Gyekobo amra mrenya 
bulu nee nwio ne moo kyekyele Yizilaye mbusua ekpunli ekpunli bulu nee nwio ne mo 
la anwo edweke. Buluku ne akee gyinla ngakula mrenya ne mo ko moo befele ye Dwosefi 
la anwo edweke zo, nee edweke moo sisile a olua zole Gyekobo nee o mra mrenya ehendee 
ne mo nee be mbusua ne mo amuala hodwule Yigyibiti na bedenlanle eke ne la azo. 

Buluku ehye ka menli nwo edweke bobo edee, noko moo ogyi zole kpale la a le moo 
Nyamenle eye la. Dbo o bo osi ye pi ke Nyamenle a bole ewiade a, na ofa Nyamenle 
ewoke ne moo obole ke obaho zole yeanlea ye menli ne anwo zo la odwula ye edweke 
ne. Nyamenle a le titile moo ye duma da ali wo buluku ne anu a. Yemo yee obua menli 
moo ye etane la ndene na otea be, odi ye menli ne anyunlu na oboa be omaa be tetedweke 
di munli a. Behelele tete buluku ehye momoane, behanle menli bie mo diedi nwo edweke, 
na eza oboale omanle diedi ne hole zole denlanle eke. 

Moo wo nu la 

Ewiade nee sonla ebole 1.1 — 2.25 

Ctaneyele bo ebole nee amaneenwunle 3.1-24 

Ovi Adam anwo zo moo kodwu Nowa anwo zo 4.1—5.32 

Nowa nee azuyile ne 6.1 — 10.32 

Babelon Tawa tendenle ne 11.1-9 

Ovi Hyem anwo zo moo kodwu Ebilam anwo zo 11.10-32 

Mbusua ekpunli ekpunli ne mo mgbanyinli: Ebileham, Ayezeke, Gyekobo 

12.1—35.29 

Yiso abo zo amra 36.1-43 

Dwosefi nee o mediema mrenya ne mo 37.1 — 45.28 

Yizilayema wo Yigyibiti 46.1 — 50.26 



Ewiade ebole nwo edweke s Nyamenle velele wienyi ne "Alehye- 

1 Molebebo ne Nyamenle bole nk" yee ovdele awozinli ne "Aledwo- 

i anwuma nee aze. 2 8nee azele ye ^J • Akee alee dwole na alee hyenle. 

enzoho ehwee, yee debie biala enle ^^ye a le kenle ne moo lumua la. 
zole; awozinli eheda buma ne anye, na 6 Na Nyamenle zele ke, "Anwoma- 

Nyamenle Sunsum ne luolua nzule ne nyunlu erela erade nzule ne mo avinli." 

anye. ^Na Nyamenle zele ke, "Wienyi ''Na Nyamenle yele anwomanyunlu na 

erela"; na wienyi rale. ^ Nyamenle ovale odele nzule ne mo moo wo 

nwunle ke wienyi ne le kpale, na odele anwuma la ovile azele ye edee ne mo 

wienyi ne ovile awozinli ne anwo. anwo. ^Na ovelele anwomanyunlu 

"Anwuma." Alee dwole na alee hye- 
nle; kenle ne moo to zole nwio la ene. 
9 Na Nyamenle zele ke, "Nzule 
moo wo ewiade la eho eleka ko eye 
eleka resee edo eke." Na oyele zohane. 
^0 Nyamenle velele eleka resee ne 
"Azele", yee ovelele nzule ne mo moo 
hole eleka ko la "Nyevile". Na Nya- 
menle nwunle ke ole kpale. ii Na 
Nyamenle zele ke, "Ebo erela azele ye 
azo; ndile nee mbaka moo so ma, yee 
nzolee mbaka moo ma wo be nzolee ne 
mo anu la, ko biala nee ye esaso 

erela." Na oyele zohane. ^^ Ndile nee 
mbaka ngakyile kosooti moo so ma, 
yee nzolee mbaka moo ma wo be 
nzolee ne mo anu la, ko biala nee ye 
esaso, fifile azele ye azo. Na Nyame- 
nle nwunle ke ole kpale. ^^ Alee dwole 
na alee hyenle; kenle ne moo to zole 
nsa la ene. 

14 Na Nyamenle zele ke, "Ahenla- 
nee erela anwomanyunlu anwuma lo, 
erade alehyenle nee aledwole avinli, na 
beye sekelenee moo kile elobo, kenle, 
nee evole a, ^^na beda anwomanyunlu 
anwuma lo bemaa wienyi erela azele ye 
azo." Na oyele zohane. ^^Na Nyamenle 
yele anwuma ahenlanee mgbole nwio 
ne, oyele kpole kpale ne, senzene ne, 
ke oda alehyenle nu; akee oyele kpole 
ekyi ne, siane ne, ke oda aledwole nu. 
Oyele nwolora noko. ^'^Dyele ehye mo 
ozieziele anwomanyunlu anwuma lo ke 
beda bemaa wienyi erela azele ye azo. 
*8 Oyele ke beda alehyenle nee aledwo- 
le nu, amaa beade wienyi ne beavi 
awozinli ne anwo. Na Nyamenle nwu- 



nle moo yeye la ke ole kpale. '^Alee 
dwole na alee hyenle; kenle ne moo to 
zole nna la ene. 

20 Na Nyamenle zele ke, "Nzule 
nu anyewozo abodee ngakyile muala 
erela, na nloma moo tu dua anwoma- 
nyunlu la erela." 21 Yemoti Nyamenle 
bole nyevile nu abodee mgbole anwo 
ezulole muala nee nzule nu anyewozo 
abodee biala nee be esaso, nee nloma 
kosooti nee be esaso. Na Nyamenle 
nwunle ke ole kpale. 22 Nyamenle yila- 
le be muala na ozele ke, "Belo, beye 
doonwo beyi azule nee nyevile," na 
ozele nloma noko ke, "Bedabe beda, 
beye monwo monwo wo azele ye azo." 
23 Alee dwole na alee hyenle; kenle ne 
moo to zole nnu la ene. 

24 Akee Nyamenle zele ke, "Anye- 
wozo abodee erela azele ye azo, biala 
nee ye esaso: nlanke nee ninyene moo 
twenle be nwo aze la amuala nee 
nanemgbole, ko biala nee ye esaso." 
Na oyele zohane. 25 Na Nyamenle bole 
azele ye azo nanemgbole, ko biala nee 
ye esaso: nlanke nee ninyene moo 
twenle be nwo aze la amuala, ko biala 
nee ye esaso. Na Nyamenle nwunle ke 
ole kpale. 

26 Akee Nyamenle zele ke, "Bemaa 
yeye sonla ke yedaye ye esaso yemaa 
ozoho ye, na yemaa benlea azule nee 
nyevile nu fele, nloma moo wo anwo- 
manyunlu, nyemoa nee nanemgbole 
nee debie biala moo twenle o nwo aze 
wo azele ye azo la anwo zo." 27 Yemoti 
Nyamenle bole sonla ke odaye ye esaso 
la; odaye Nyamenle mumua ne ye esaso 
a onleanle obole sonla a. Obole be 
nrenya nee raale. ^sNa Nyamenle yila- 
le be, na ozele ke, "Belo, beye monwo 
monwo, beyi azele ye na bezie azele ye. 
Eza bezie azule nee nyevile nu fele, 
anwomanyunlu nloma nee azele ye azo 
abodee biala moo die enwomenle la." 
29 Na Nyamenle zele ke, "Benlea, meva 
mbaka muala moo so ma nee baka biala 
moo ma wo ye nzolee nu, moo wo azele 
ye azo la amuala memaa be ke beli. 
^^ Meva ndile muala noko memaa debie 
biala moo le ngoane wo ye nuhua: azele 
ye azo nane kosooti nee anwomanyunlu 
nloma nee ninyene moo twenle be nwo 
aze la amuala ke beli." Na oyele 
zohane. ^^ Na Nyamenle nwunle ke 
debie biala moo yeye la le kpale kpole. 
Alee dwole na alee hyenle; kenle ne 
moo to zole nsia la ene. 

2Cnee ke Nyamenle zile bole anwu- 
ma nee aze, nee ninyene moo wo nu 
la amuala la ene. 2 Kenle nsuu ne azo, 
Nyamenle wiele ye gyima ne ye bokoo 
na oliele ye enwomenle wo kenle nsuu 
ne azo, na oyele sa ovile gyima moo 
yeye la amuala anwo. ^Yemoti Nyame- 
nle yilale kenle ne moo to zole nsuu ne 
la azo, na oyele ye kenle nwuanzanwua- 
nza, oboaleke kenle zohane a ovale 
oliele ye enwomenle, oyele sa wo 
gyima moo obo ewiade la oyele la anwo 
a. "♦ £nee ke Nyamenle zile bole anwuma 
nee aze la ene. 

Yiden tola ne 

Meke moo Cdenkema Nyamenle bole 
anwuma nee azele ye la, ^enee baka 
biala engyi azele ye azo, yee ndile biala 
etefifile, oluake enee 8denkema Nyame- 
nle etemanle ezule etetole azele ye azo, 
yee enee sonla enle zole na yeazo zole 
eya. ^ Noko enee nzule vi azele bo finde 
bu azele ne azo amuala teloo. 



7 Na Cdenkema Nyamenle vale 
ndetele nwonle sonla na oliele ngoane 
enwomenle oguale bonyi nu, na sonla 
nyianle ngoane. 

8 Akee Edenkema Nyamenle hyele 
tola wo Yiden, wo adudulee nehane, na 
omanle sonla ne moo yebo la denlanle 
eke. 'Na Cdenkema Nyamenle manle 
mbaka kosooti moo le ngenlema nee 
moo bedi a oye boe la fifile; omanle 
ngoane baka ne yee baka ne moo maa 
ekola enwu kpale nee etane la odaye 
befifile tola ne anu. 

10 Azule la Yiden na ose odooloa tola 
ne anu. Azule ne dwu tola ne anu a, 
okpakye nna. i* Befele azule ne asa ehane 
ne moo lumua la Paehyon; ose odua 
Havelaa azele ne moo ezukoa nvutuke 
wo zole la azo. ^^£ke ne azele ne azo 
ezukoa nvutuke ne le tagyee. Baka 
evuanle bie moo befele ye "Bedeleon" 
nee bole bie moo sonle bole, moo befele 
ye "Onekese" la wo eke ne azele ne azo. 
13 Azule ne asa ehane ne moo to zole nwio 
la, befele ye Gaehyon; ose odua Kehye 
(Sudan) azele ne azo. ^^Moo to zole nsa 
la, befele ye Taegelese; ose odua Aselea 
maanle ne adudulee, yee moo to zole nna 
la, befele ye Yufileti. 

15 Cdenkema Nyamenle manle so- 
nla hodenlanle Yiden tola ne anu ke oye 
nu egyinli na oziezie eke. ^^Dzele ye 
ke, "Ckola edi bakama biala moo wo 
tola ye anu la bie, ^'^ na kpale nee etane 
enwunle baka ne, yemo mmadi ye ma 
ne bie, oluake kenle ko ne moo ekeli 
bie la, ebawu." 

1 8 Akee Cdenkema Nyamenle zele 
ke, "Onle kpale ke menwomaa sonla 
angomekye kedenla; mebabo ye esaso 
boavole meamaa ye." I'Yemoti 
Cdenkema Nyamenle vale ndetele yele 
ebo nu nane kosooti nee nloma moo tu 
dua anwomanyunlu la amuala bie. Ova- 
le be orelele sonla ke ototo be aluma, 
na duma biala moo sonla vale donle 
abodee ko biala la, yemo a bevale 
bevelele ye a. 20 Sonla totonle nyemoa 
ne mo aluma ngoko ngoko, ototonle 
nloma moo tu dua anwomanyunlu la 
aluma yee ototonle nanemgbole moo 
wo ebo nu la aluma. Na odaye sonla 
edee, yeannyia ye esaso boavole biala. 

21 Yemoti Bdenkema Nyamenle 
manle sonla lafele kpole bie na oyele o 
nvenle foa bowule ko na ovale nwona- 
ne oduale d bo zo ne. "g^enkema 
Nyamenle vale bowule ne moo oyele la 
oyele sonla raale na ovale ye orelele 
nrenya ne. ^3 Na nrenya ne zele ke, 

8hye le me mbowule nu bowule, 
ole me nwonane nu nwonane; 

bebavele ye "Raale", 

oboaleke ovi sonla nrenya nu a 
orale a. 
24 Yemoti a nrenya fi o ze nee o nli 
anwo na ofa o nwo obo o ye anwo 
kyengye, na be mu nwio bebo nu 
beye nwonane ko a. 

25 8nee nrenya ne nee o ye ne le be 
nwo zo, noko benze nwole nyiane. 

Sonla anzosesebeyEle 

3 8wole le melebela tela ebo nu nane 
biala moo Cdenkema Nyamenle 
bole la. Dbizale raale ne ke, "Yemoti 
Nyamenle eze be ke, 'Bemmadi mbaka- 
ma moo wo tola ye anu la biala bie' o?" 

2 Raale ne buale ewole ne ke, 
"Yekola yedi mbakama moo wo tola ye 
anu la biala bie; ^na Nyamenle zele ye 
ke, 'Bemmadi baka ne moo gyi tola ne 
avinli lo la ma ne bie, eza bemmafa be 
sa beka ye anree bekewu.' " 

4 8wole ne hanle hilele raale ne ke, 
"Benrewu. ^ Nyamenle ze ke saa bedi 
baka ne ma ne bie a be nye babuke na 
beaye ke odaye Nyamenle la, na beanwu 
moo le kpale, beannwu moo le etane la." 

6 Yemoti moo raale ne nwunle ke 
baka ne ma ne le kenlema, na bedi a 
ole kpale, na owo ke sonla di bie na 
onwu nrelebe la, odele bie olile, na 
odele bie ohomanle o hu lile. "^Bke ne 
ala be mu nwio be nye dele na benwu- 
nle ke bele be nwo zo; bekpomgbale 
feege nya bewowale be nwo. 

8 Nzinlii moo alee ne bole o nloa 
aze la, bedele Cdenkema Nyamenle 
agyake abo ke olekposa tola ne anu, na 
benriandile behoveale tola ne anu mba- 
ka ne mo anu, amaa yeannwu be. ^ Na 
8denkema Nyamenle velele nrenya ne 
na obizale ye ke, "8wo nienwu?" 

10 Nrenya ne buale ke, "Mendele e 
gyake abo wo tola ne anu, na enee 



mesulo, oboaleke mele me nwo zo, yee 
menveale a." 

1 1 Nyamenle bizale ye ke, "Nwane 
a hanle hilele wo ke ele e nwo zo a? 
8nee woli bakama ne moo menduale wo 
ke emmadi bie la bie o?" 

12 Nrenya ne buale ke, "Raale ne 
moo evale ye emanle me la, yemo a 
vale manle me a, yee menlile a." 

13 8denkema Nyamenle bizale raa- 
le ne ke, "Duzu debie a woye la?" 

Raale ne buale ke, "8wole ne 
belebelale me, lile me adwenle yee 
menlile bie a." 

Nyamenle bua ndene 

14 8denkema Nyamenle zele ewole 
ne ke, "Dlua ehye moo woye la ati, 
munzule eha wo wo nyemoa nee nane- 
mgbole kosooti avinli. 3vi ene moo ko 
la ebahwenle e ko aze na woali ndetele 
kokpula meke moo ekewu la. ^^Meba- 
va ekpole meado wo nee raale ne, nee 
e ra nee raale ne ara avinli. Raale ne 
ara bagelegele e ti na edawo woaha o 
gyake anzi." 

16 Akee ozele raale ne ke, "Meba- 
maa woade nyane kpale wo awole nu; 
ebade nyane wo wo rale ewole nu, noko 
e nwo balo e hu na yeazie wo." 

17 Na ozele Adam ke, "Kemo wodie 
e ye anee na woli bakama ne moo 
menzele wo ke emmadi la bie la ati, 
olua e ti, munzule eha azele ye; etewule 
a ebave na woanyia alee woali. ^^Mba- 
ka nee ndile moo anwo le mbowule la 
bafifi azele ye azo, noko ebo nu ala a 
ebadidi a. '^Bbahwi e ti anwo na 
woanyia alee woali, kokpula meke moo 
ekezia ekeho azele ye anu bieko la, 
oluake nuhua yee evi erale a; ele 
ndetele na ebazia woaho ndetele nu." 

20 8hye anzi, nrenya ne donle o ye 
duma na ovelele ye Yive, oboaleke ole 
menli kosooti be nli. ^^ Akee 
8denkema Nyamenle kpomgbale nane 
nwoma adeladee manle Adam nee o ye 
Yive wulale. 

Bevoa Adam nee Yive bevi 
tola ne anu 

22 Akee 8denkema Nyamenle zele 
ke, "Benlea, kekala sonla eye ke ye 
nuhua ko la, yenwu kpale nee etane. Saa 

yeannea ye boe a obali ngoane baka ne 
odaye ye ma ne bie na yeadenla ngoane 
nu dahuu." ^syemDti Cdenkema Nya- 
menle voanle ye vile Yiden tola ne anu 
ke oho ohoye azele ne moo ovi nu orale 
la azo egyinli. ^^EdsnkemsL Nyamenle 
voanle sonla vile tola ne anu, na ovale 
tease abodeema nee dadee moo eleso na 
openepene o nwo eleka biala la orazinza- 
le Yiden tola ne adudulee adenle ne moo 
ko ngoane baka ne anwo la. 

